Мы махуэхэм
ЩэкIуэгъуэм и 17, махуэку
Философием и дуней-псо махуэщ
Студентхэм я дунейпсо махуэщ
Сабий мылъхуэсхэм я дунейпсо махуэщ
Азербайджаным и гуфIэгъуэщ — лъэпкъ къэщIэрэщIэжыныгъэм и махуэр ягъэлъапIэ
Армением щагъэлъапIэ дзэ-медицинэ лэжьакIуэм и махуэр
1757 гъэм Сенатым унафэ къищтащ Петербург ХудожествэхэмкIэ академие (иджыпсту Урысейм ХудожествэхэмкIэ и академиещ) къыщызэгъэпэщыным теухуауэ.
1855 гъэм Шотландием щыщ Ливингстон Давид Африкэм псыкъелъэ абрагъуэ зэрыщыIэр къихутащ икIи а зэманым Инджылызым и пащтыхь гуащэу щыта Викторие и цIэр абы фIищащ.
1869 гъэм Суэц кIэнауэр (Мысыр) къызэIуахащ.
1920 гъэм Бгырыс АССР-р къызэрагъэпэщащ.
1948 гъэм Санкт-Петербург деж афIэкIа къамыгъэсэбэпыжыну щагъэуващ «Аврора» кхъухь цIэрыIуэр.
1970 гъэм «Луна-17» автоматическэ станцым Мазэм тригъэуващ «Луноход-1» езырызекIуэ аппаратыр.
1991 гъэм Македоние Республикэм и конституцэр къащтащ. Абы ипкъ иткIэ ар зи щхьэ и унафэ зыщIыж къэрал щхьэхуит хъуащ.
Урысей журналист, тхакIуэ цIэрыIуэ, СССР-м и Къэрал саугъэтыр зрата Овчинников Всеволод и ныбжьыр илъэс 90 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. Хуабэр махуэм градус 1 — 2, жэщым 1 градус щыхъунущ.
ЩэкIуэгъуэм и 18, мэрем
Латвием и щхьэхуитыныгъэм и махуэщ
1699 гъэм Пётр Езанэм къыдигъэкIащ дэтхэнэ цIыху щхьэхуитми дзэм къулыкъу щищIэну зэрыхуитым теухуа унафэ.
1775 гъэм Урысейм и гуэшыкIэщIэм теухуа унафэ къыдэкIащ — ар щIыналъэ 50 хъуат.
1842 гъэм Урысейм и император Николай Езанэм Iэ щIидзащ Нева псым япэ лъэмыжыр телъхьэным теухуа унафэм.
1866 гъэм Къэбэрдейм мэкъумэшыщIэхэр пщылIыпIэм щрагъэкIащ.
Къэрал, жылагъуэ лэжьакIуэ, политик, 1956 — 1985 гъэхэм КъБР-м и унафэщIу щыта Мэлбахъуэ Тимборэ къызэралъхурэ илъэс 99-рэ ирокъу.
Совет футболист икIи гъэсакIуэ, СССР-м щIыхь зиIэ и тренер Бесков Константин къызэралъхурэ илъэс 96-рэ ирокъу.
Кинорежиссёр цIэрыIуэ, сценарийхэр зытх, СССР-м и цIыхубэ артист Рязанов Эльдар и ныбжьыр илъэс 89-рэ ирокъу.
Тхыдэ щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ Тыгъуэн Рашад къызэралъхурэ илъэс 88-рэ ирокъу.
Журналист, тхакIуэ, АР-м щэнхабзэмкIэ щIыхь зиIэ и лэжьакIуэ Багъ Нурбий и ныбжьыр илъэс 79-рэ ирокъу.
Композитор, АР-м щэнхабзэмкIэ щIыхь зиIэ и лэжьакIуэ Натхъуэ Жанхъуэт и ныбжьыр илъэс 75-рэ ирокъу.
Композитор, УФ-м, КъБР-м, АР-м, Кубаным гъуазджэхэмкIэ щIыхь зи-Iэ я лэжьакIуэ, АР-м и Къэрал саугъэтым и лауреат Нэхей Аслъэн и ныбжьыр илъэс 73-рэ ирокъу.
УФ-м и ХъумапIэ банкым и IуэхущIапIэу Къэбэрдей-Балъкъэрым щыIэм и унафэщI, УФ-м щIыхь зиIэ и экономист Урысбий Хьэмидбий и ныбжьыр илъэс 58-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Махуэм хуабэр градус 1 — 2, жэщым щыIэр 1 градус щыхъунущ.
